जायनि थाखाय  फाग्ला दैसानि सायाव दालां लुफुंनायनि थांखि लानो हाग्रामा महिलारीनो   खनले-खनले आर’जलाइ गथायदोंमोनब्लाबो बिटिसिनि  खुंथाया एबा हाग्रामा महिलारीआ जेबो गोसो होआखैमोन। जायनि थाखाय मुसलपुर थांनो गोनां जायोबा तामुलपुरनिफ्राय बागसा जिलानि सदर मुसलपुरसिम थांनो गोनांब्ला  रंगिया जानानै  नलबारीनि सेरजों बरमा जानानै गिदिं-गिदा  थांनो गोनां जायो । तामुलपुरनिफ्राय सानजा उदालगुरि जिला हाबलांनाय लामानि गेजेराव थानाय बरनदि दैसायाव लुनाय दालांखौबो  एम एल ए  फान्डनिफ्राय बिखना लाबोनानैसो  इमानुवेल मोसाहारीआ  लामा-दालांखौ लुफुंफैदों होननानैबो बिथां एम एल एआ  बुङो।  बिटिसिनि बिपिएफ  सोरखारा गामि ओनसोलनि लामाफोरखौनो नांगौबादि लुफुंजोबाखै आरो बेफोरबादि नेसनेल लामाफोरखौलाय  माबोरै  लुफुंनो होननानैबो सोंथि सोङो  ।  तामुलपुर बिधान सभा समष्टियाव थानाय बिटिसिनि मोनबा बियाबावनो बिथोन    लाग्रोआबा बिथां मोसाहारीआ  गिदिंनोनो मोनामोन होननानै रायजो-राजाफोरनि सिगाङाव बुंथियो  ।  जाइनि थाखाय एम एल एआ  माखासे खामानिफोरखौ  मावनो हायाखै होननानै रोखा फोरमायो । बिथाङा बुंबावोदि बिटिसिनि मोन 40 बियाबखौ  कक्राझारनिफ्राय दैदेन हरो  होननानै फोरमायनायजों  लोगोसे  एम एल एफोरखौ दिसपुरनिफ्रायसो दैदेन हरो। जायनि थाखाय   खामानिखौ मावफुंनायावबो समा थोस्लाबा जायो होननानै तामुलपुर बिधान सभानि एम एल ए  इमानुवेल मोसाहारीया राइजो-राजाफोरनो फोसावदिं मेलनि गेजेरजों फोरमायना होयो। लोगोसे जानोगोनां बिटिसि बिसायख’थियाव दारांगाजुलि बियाबनि बिजेपि   दोलोनि बिजाथि देबेन बर’खौ देरहा होनायनि असिलाजों दिनै 170 सा  राइजो राजाफोरा गुबुन दोलोनिफ्राय   बिजेपि   दोलोआव हाबफैयो।